JAS รูดเกือบ 2% หลังขึ้น XD วันนี้!
JAS รูดเกือบ 2% หลังขึ้น XD วันนี้! ปันผล 0.15 บ./หุ้น ล่าสุด ณ เวลา 10.24 น.ราคาอยู่ที่ 5.55 บาท ลบ 0.10 บาท หรือ 1.77% สูงสุดที่ 5.60 บาท ต่ำสุดที่ 5.50 บาท มูลค่าซื้อขายที่ 60.63 ล้านบาท
4 ก.ค. 2559

ผู้สื่อข่าวรายงานว่า ราคาหุ้นบริษัทจัสมิน อินเตอร์เนชั่นแนล จำกัด (มหาชน)หรือ JAS ณ เวลา 10.24 น.ราคาอยู่ที่ 5.55 บาท ลบ 0.10 บาท หรือ 1.77% สูงสุดที่ 5.60 บาท ต่ำสุดที่ 5.50 บาท มูลค่าซื้อขายที่ 60.63 ล้านบาท ขณะที่ดัชนีตลาดหุ้นไทยโดยรวมบวก 0.48%

โดยราคาหุ้น JAS ปรับตัวลงในเช้าวันนี้หลังจากที่ JAS ประกาศจ่ายปันผลการจ่ายเงินปันผลระหว่างกาล ของไตรมาส 1 ปี 2559 เป็นเงินสดจำนวน 0.15 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันนี้ (4 ก.ค.59) และกำหนดจ่ายเงินปันผลในวันที่ 20 ก.ค. 2559
อนึ่งเครื่องหมาย XD (Exclude Dividend) เป็นเครื่องหมายที่ตลาดหลักทรัพย์แห่งประเทศไทยกำหนดขึ้นเพื่อเตือนให้ผู้ลงทุนในหุ้นที่ขึ้นเครื่องหมายนั้น ทราบว่าผู้ซื้อหุ้นนั้นจะไม่มีสิทธิได้รับ เงินปันผลที่ประกาศจ่ายในงวดนั้น